6800 Cermak Road, Berwyn, IL 60402 (MLS #10349400) :: Angela Walker Homes Real Estate Group
MLS #: 10349400 Resep: Beesbiltong | Maroela Media
Beesbiltong (Foto: Lapa-uitgewers)
Het jy al ooit self biltong gemaak? Beproef dié resep vir lekker geurige biltong.
25 kg beesdy (silverside)
600-750 g kombuissout
180 g bruinsuiker (dit verhoed dat die sout die vleis te taai maak)
60-80 g varsgemaalde koljander as geurmiddel
Sny die dy langs die duidelik sigbare naat. Die ronde spier is bekend as die ronde biltong en dit is ŉ goeie grootte vir ŉ
Die reghoekige spier is die regte biltong en dit sny jy in twee in die lengte, wat beteken dat jy drie biltonge het.
Sny elke biltong reg deur netjiese, reguit snye saam met die grein van die vleis te maak. Dit sal die senings, membrane en los stukke verwyder (vlieë lê eiers in klein snytjies en sulke los plekkies kan ook muf).
PEKEL DIE BILTONG
Gebruik net vlekvryestaal-, emalje-of plastiekhouers om die biltong in te pekel.
Strooi eers ’n laag sout, gemeng met ’n bietjie suiker en koljander, oor die bodem van die houer waarin jy gaan pekel.
Pak een laag biltong, strooi sout liggies oor (dit moet soos ligte sneeu lyk) en strooi dan suiker en koljander oor. Sprinkel ’n bietjie asyn ook oor.
Herhaal hierdie proses tot al die biltong in die pekelhouers gepak is. Plaas die houers op ’n koel plek vir 12 uur. Draai die biltonge ná 12 uur om. Die pekel wat onder in die houers gevorm het, moet goed in die biltonge gevryf word. Laat dit vir ’n verdere 12 uur lê.
HANG DIE BIL TONG UIT
Biltong moet in ’n vleiskamer hang waar die lug goed trek. Na gelang van die dikte van die biltonge en persoonlike smaak behoort die biltonge vir ± 3-4 weke te hang.
Dikker stukke biltong sal meer sout nodig hê en moet dus onder in die pekelhouer geplaas word.
Pas jou hoeveelheid pekel aan volgens die riglyn van die resep.
Asyn word net oorgesprinkel en nie oormatig gebruik nie.
lndien verkies, kan jy peper liggies oor die biltong strooi voor dit opgehang word. Dit help om die vlieë weg te hou.
Die beste biltong wat ek nog ooit gemaak het, was van n resep in n tydskrif van die sanger Bok van Blerk !!!
Mooi ! Dit is hoe ons ook biltong maak.
Swartpeper daar by
Koeksoda om te keer vir die muf.
Ou Arm Vlakvark van Biltongdroogtevallei
Skande dat julle alleen beesbiltong eet en ons nog boonop lus maak! Ek en my soogdiergenote kan nie die beesdy of beeshaas bekostig nie. So, ons eet maar koedoebiltong.
Linda, waar kan ek resep kry? Het nou ge-google maar sien niks.